А ў 2004 годзе мы зыніцыявалі падляшска-палескі фестываль “Там па маёвай росі”. Першапачаткова — у рамках тэматычнага веснавога фальклору. З кожным годам ён пашыраўся як на астатнія віды вуснай народнай творчасці, так і на іншыя формы рэпрэзентацыі культуры. Тут без фінансавай падтрымкі збоку не абышлося. Тое ж можна сказаць пра “Кірмаш Святога Мікалая”, які трансфармаваўся ў “Пролаг. Дні славянскага пісьменства”, што сёлета прайшлі на працягу дзесяці дзён і поўнамаштабна прадстаўлялі беларускую культуру. Для мяне яны сталі вялікім арганізацыйным выклікам, бо ніколі дагэтуль у Бельску не было, да прыкладу, выступленняў у фармаце фольк-рок-оперы ці дэманстрацыі модных сукенак сучасных беларускіх дызайнераў.